Възрастта
● е един от факторите, които играят важна роля при избора на храна. В различните етапи от своя живот кучето има различни нужди. Малките палета се нуждаят от повече витамини и минерали, докато по-възрастните кучета се нуждаят от храна, която да облекчава различни неразположения и да се грижи за тяхната кожа, храносмилателната им система и като цяло за доброто състояние на организма. Именно затова при избора на състава на лакомствата е нужно да се вземе под внимание възрастта.
●Големината на кучето и това колко тежи е също от значение при избора на лакомства. В зависимост от големината му се определя количеството калории и протеин, които е необходимо да приеме за деня.
●Всеки един домашен любимец е различен. Както при хората, така и кучетата имат своите специфични нужди. Често те страдат от чувствителен стомах или имат някакво неразположение, в други случаи са ужасно капризни към храната, която им се предоставя. Точно за това трябва да се вземе под внимание състава на лакомствата, които ще давате на вашия четириног приятел.
●Друг важен фактор е породата. Тя е също толкова важна, както възрастта, нуждите и големината на вашето куче. Всяка порода си има своите особености и слаби места. Някои породи кучета са предразположени към конкретен вид заболявания, алергии и непоносимости. Именно затова трябва да съобразите състава на лакомствата, които ще им давате.